《送陈益之架阁》
宋代·陈傅良

论事不欲如戎兵，欲如衣冠佩玉严重而宽平。
作文不欲如组玉，欲如疎林茂麓窈窕而敷荣。
桢干盍亦烦绳墨，滋味何如余典则。
吾宗受才万人敌，排空所向无遗力。
亲丧三年面漆黑，交情一语千金璧。
明朝不爨鼾撼壁，裘马借人无德色。
作掾闽山可踪迹，拟将秉秆空螟蟘。
相君有令民未得，勿问堂高若干尺。
春江瀰渺风张席，欲言江水何终极。
贫贱相依鬓毛白，吾可雷同名送客，
浩歌未放情弥激。君看风雅诗三百，
亦有初章三叹息。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。